《华胥台》
宋代·杨蟠

歌舞飘飘百尺台，半天龙麝散香煤。
初愁翠袖凌风去，却骑飞鸾下月来。
云杪一声闻玉笛，露华千点落金杯。
我缘众乐狂方盛，园锁从教日日开。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。